text: Ballade i Esbjerg
  01 november 2015 kl. 05.50
  Politiet har haft en travl nat med flere voldssager.
  En oktoberfest i Alslev forsamlingshus udartede sig således og endte med vold: En mand overfaldt to andre.
  Også en privatfest udviklede sig uheldigt: To unge mænd røg i totterne på hinanden. Mens politibetjente afhørte de involverede, kylede en 17-årig pige en øldåse i hovedet på en betjent. Også hun bliver sigtet for vold.
  Det samme gør en kvinde, der blev smidt ud af et værtshus i Esbjergs centrum. Det blev hun så vred over, at det gik ud over en tilfældig forbipasserende kvinde, som fik en cigaret skoddet i ansigtet.
  Derudover har politiet snuppet et par spritbilister, henholdsvis i Tønder og i Toftlund. Sidstnævnte var så fuld, at han ramte en anden bil og kørte bagakslen af den.
  Og så har der været en række sager med gadeuorden i Esbjerg.
  